Paterna penja els quadres dels seus alcaldes en l'acabat de reformar Casino de la Plaça del Poble
16/04/2019

# Paterna penja els quadres dels seus alcaldes en l'acabat de reformar Casino de la Plaça del Poble

[![Paterna penja els quadres dels seus alcaldes en l'acabat de reformar Casino de la Plaça del Poble](/images/noticias/2019/04/retratos-alcaldes-gr.jpg)](/images/noticias/2019/04/retratos-alcaldes-gr.jpg)

16.04.2019

Davant la polèmica suscitada per la presència de 4 alcaldes de l'època franquista en els quadres que penjaven del saló de plens, s'han traslladat al Casino de la Plaça del Poble tota la sèrie històrica de retrats

Els retrats dels diferents alcaldes i alcaldesses que ha tingut la ciutat de Paterna al llarg de la història romanen penjats des de hui en el Casino de la Plaça del Poble.

La corporació municipal i els familiars dels últims alcaldes i alcaldesses que ha tingut el municipi, i que han donat el seu consentiment per a dibuixar-los el seu corresponent retrat com a primers munícipes, s'han reunit hui en l'acabat de reformar casino.

Durant la trobada, els assistents han pogut contemplar els nous retrats confeccionats corresponents a Sara Álvaro, Francisco Borruey i Elena Martínez, que s'uneixen a la sèrie històrica composta per 27 quadres d'alcaldes.

El conjunt de quadres ocupa tota una paret del Casino en un espai que s'ha denominat “Sala de les Alcaldies” i que s'ha acompanyat de cartells que indiquen el període de govern corresponent de cadascun d'ells.

Encara que alcaldes com Enrique Vargues, José Romero i Lorenzo Agustí no han donat autorització perquè se'ls confeccione el seu retrat, la seua imatge s'incorporarà a la sèrie pictòrica en el moment que així ho requerisquen i autoritzen.

Aquest nou emplaçament és un lloc emblemàtic, institucional, completament restaurat, accessible i adaptat a persones amb mobilitat reduïda, que confereix un valor històric i institucional a aquests quadres que formen part de la memòria històrica de Paterna.

En aquest sentit, l'informe del Cronista Oficial de la Vila de Paterna, Camilo Segura indica que “de cap manera s'ha de procedir a la destrucció o eliminació de cap dels quadres, ja que formen part del patrimoni històric i del llegat comú de Paterna”. És més, en el propi informe, puntualitza que el lloc on eventualment se situen aquests retrats “hauria de contindre tots els quadres sense excepció” amb la finalitat que “no es produïsca talle cronològic cap, per raons històriques i de comprensió mateixa del nostre passat”.

Respecte a aquests quadres, el cronista també considera que “els 27 quadres representen figures que, al marge de les diverses circumstàncies històriques, polítiques i ideològiques, posseeixen un marcat caràcter institucional” i que, sobre la base d'això, “haurien d'instal·lar-se en una dependència municipal que dispose del degut decòrum i significació, atés que tots ells sense excepció formen part de la nostra història local”.